Skovveien (Oslo)

mini|Solbakken løkkehus i nr. 39C, fotografert ca. 1870. J.S. Welhaven bodde her de siste årene av sitt liv.
Skovveien (1-49, 2A–26) er en gate på Frogner i Oslo. Den går fra Bygdøy allé og krysser Frognerveien, Behrens' gate, Colbjørnsens gate, President Harbitz' gate, Meltzers gate og Riddervolds plass før den skrår opp i retning Uranienborgparken og ender i Josefines gate. Skovveien utgjorde fra 1859 til 1878 en del av bygrensen for Christiania.

Opprinnelsen til navnet er at veien gikk langs en furuskog som tilhørte løkken Uranienborg. Skogen lå i høydedraget rundt nåværende Uranienborg kirke. Veien gikk til å begynne med fra Frognerveien, og endte i tunet på løkken. Kastanjetrærne i øvre del av Skovveien er rester av den gamle alleen opp til tunet. Det danske navnet er så innarbeidet at det er beholdt, selv om mange gatenavn ellers i byen er fornorsket.

Johan Sebastian Welhaven bodde mot slutten av livet i Skovveien 39, og det står en statue av ham på hjørnet av Skovveien og Briskebyveien (Riddervolds plass). Tidligere gikk partallsnummereringen til 52. Nr. 50 og 52 var to murhus på nedsiden av Harelabbveien som ble revet  i 1968.

 Bebyggelse 
NrBildeBeskrivelse 1–3  Skovveien 1–3|100px|bottom  I nr. 1 lå i sin tid Solli brannstasjon, og i nr. 3, øverst mot Frognerveien, var Vestheim kullforretning. Senere var det en bensinstasjon på stedet. Dagens bolig- og forretningsgård (ark.  Einar Bakstad og Arnstein Hovind) stod ferdig i 1981. Fem etasjer i rød tegl med forretningslokaler i gateetasjen. 2  Skovveien 2|100px|bottom  Listeført boliggård oppført 1893. Fire etasjer med pusset fasade samt loftsetajse. Brukket hjørne. Vernet etter Plan- og bygningsloven. 4  Skovveien 4|100px|bottom  En fireetasjers leiegård fra 1895 ble revet til store protester i 1990. I dag er eiendommen en del av Frogner Atrium (med Frognerveien 8–10). 5  Skovveien 5|100px|bottom  Karakteristisk bolig- og forretningsgård i pusset tegl med buet fasade på oversiden av Frognerveien, oppført 1895. Arkitekt var Carl Aaman, som også tegnet nabogården i Oscars gate 81. Fire etasjer (samt loftsetasje), med forretninger i første og leiligheter i de øvrige etasjene. Listeført. 6  Skovveien 6|100px|bottom  Hjørnegård (ark. Thune & Thürmer) på nedsiden av Frognerveien, oppført 1899. Fem etasjer i pusset tegl samt loftsetasje, med forretninger i gateetasjen. Brukket hjørne og karakteristisk hjørnespir. Nybarokk. Listeført. 7  Skovveien 7|100px|bottom  Her stod i sin tid våningshuset til løkkeeiendommen Tullinbjerget (se bilde i høyremargen). Dagens bolig- og forretningsgård i seks etasjer ble tegnet av F.S. Platou og oppført i 1937. 8  Skovveien 8|100px|bottom  Stor hjørnegård (ark. Halfdan Strøm) oppført 1898–99 for Hansen & Gaarder. Monumental gård med rikt utsmykkede fasader mot tre gater. Fire etasjer samt høy loftsetasje, veksling mellom pusset og upusset tegl. Brukne hjørner. Huser blant annet hotell og kaffebar. Listeført. 9  Skovveien 9|100px|bottom  Tidligere Vestheim skole, nå Lycée français René Cassin d'Oslo (Oslos franske skole). Listeført. 10  Skovveien 10|100px|bottom  Her lå plassen Kullebunden under Frogner hovedgård (revet 21. juli 1902). Dagens hjørnegård (over Behrens’ gate)) ble tegnet av Carl Aaman og byggemeldt 1902 for salmaker Olaf Svensson. Fire etasjer i pusset tegl samt høy kjelleretasje. Karakteristisk avrundet hjørne med balkonger. Listeført. 11  Skovveien 11|100px|bottom  Gadevillaen, toetasjers murvilla (ark. Due og Steckmest) oppført 1889 for Fredrik Gade nær krysset ved Colbjørnsens gate, med et tilbygg (ark. Ole Stein) fra 1899. Asymmetrisk komposisjon med gavler i flere retninger gir huset et sammensatt preg der det står på et høydedrag. Listeført. 12  Skovveien 12|100px|bottom  Hjørnegård ved Colbjørnsens gate (ark. Ove Ekman og Einar Smith) byggemeldt 1899 og oppført 1900–01. Fire etasjer i pusset tegl samt loftsetasje. Brukket hjørne. Listeført. 13  Skovveien 13|100px|bottom  Leiegård (ark. Olaf Boye) byggemeldt 1896 for M. Jakobsen og M. Johansen. Fire etasjer i vekselsvis pusset og upusset tegl samt loftsetasje (innredet 1935). Karakteristisk, kvadratisk hjørnetårn, skjønt gården er ikke i et gatekryss. Listeført. 15  Skovveien 15|100px|bottom  Bolig- og forretningsgård (ark. Alfred Køhn) byggemeldt 1898 for byggmester Ole Olsen.
Fire etasjer i vekselsvis pusset og upusset tegl samt loftsetajse (fra 1966). Symmetrisk, nybarokk utforming med karakteristiske karnapper. Her lå i sin tid restaurant Coq d'Or, og det er per 2023 fortsatt restaurantdrift i gården. Listeført. 16  Skovveien 16|100px|bottom  Hjørnegård (ark. Christian Reuter) ved Colbjørnsens gate oppført i 1893–94 for verkseier Jensen. Fire etasjer i pusset tegl (samt loftsetasje innredet i 1976). Brukket hjørne med karakteristisk tårn. Listeført. 17  Skovveien 17|100px|bottom  Hjørnegård (ark. Alfred Køhn) ved Meltzers gate oppført 1899–1900. Fire etasjer i pusset tegl samt loftsetajse (tilføyd senere). Her bodde Arnulf Øverland i ungdommen. Moren drev pensjonat, og utvidet senere med Oscars gate 77. Listeført. 18  Skovveien 18|100px|bottom  Hjørnegård (ark. Victor Nordan) ved President Harbitz’ gate byggemeldt fra 1893 for Pedersen og Olsen. Fire etasjer i pusset tegl. Listeført. 20  Skovveien 20|100px|bottom  Hjørnegård fra 1893 ved President Harbitz’ gate, tegnet av Kristen Rivertz og med Harald Kaas som byggmester. Fire etasjer samt loftsetasje (innredet med leiligheter i 1985). Rød tegl med kvaderpuss i første etasje og veksling mellom upussede og pussede flater i de øvrige. Her bodde C.J. Hambro etter krigen. Listeført. Omregulert til President Harbitz’ gate 1–3. 22  Skovveien 22|100px|bottom  Boliggård tegnet av N.S.D. Eckhoff og byggemeldt 1893 for arkitekten selv. Fire etasjer i pusset tegl samt loftsetasje, kraftig hjørnetårn ved Meltzers gate. Et uthus i bakgården ble tegnet av Sigurd Gulbransen og oppført 1895. Listeført. 24  Skovveien 24|100px|bottom  Hjørnegård (ark. Kristen Rivertz) ved Meltzers  gate, byggemeldt 1893 for byggmester Hans Olsen. Fire etasjer samt loftsetasje (innredet med leiligheter i 1983). Rød tegl med kvaderpuss i første etasje og veksling mellom upussede og pussede flater i de øvrige. Ikke helt ulik tidligere nr. 20, som har samme arkitekt. Listeført. 26  Skovveien 26|100px|bottom  Leiegård (ark. Olaf Boye) byggemeldt 1894 for Johan Rasmussen. Fire etasjer i rød tegl, upusset og pusset, samt loftsetasje bearbeidet på 1900-tallet. Listeført. 27  Skovveien 27|100px|bottom  Leiegård (ark. Kristen Rivertz) oppført 1896–97. Fire etasjer i hovedsakelig gulaktig tegl (med rød tegl i hjørnemarkeringer). Symmetrisk komposisjon med karnapper. Listeført. 29  Skovveien 29|100px|bottom  Leiegård byggemeldt 1896 for kjøpmann M. Grøndahl ved arkitekt Edwien Thürmer. Fire etasjer med store upussede teglflater (kvaderpuss i første etasje). Listeført. 31B  Skovveien 31B|100px|bottom  Ved  Riddervolds plass stod i sin tid den såkalte Saxlund-villaen, tegnet av Christian Reuter og oppført i 1894 for Christian Michelet Saxlund. Villaen ble revet i 1930-årene til fordel for en funksjonalistisk boligblokk (Camilla Colletts vei 2, avbildet). 33  Skovveien 33|100px|bottom  I nr. 33 stod så sent som i 1960-årene en murgård med barokkgavler og hjørnetårn. Dagens boliggård ble oppført i 1968. Fire etasjer med utstikkende balkonger. Den søndre delen av bygget er merket som nr. 31 i kartverk. 35  Skovveien 35|100px|bottom  Her lå villaen Bloksbjerg, eid av Harald Thaulow. Nåværende boligblokk med næringslokaler oppført ca. 1967. 37  Skovveien 37|100px|bottom  Leiegård i pusset tegl (ark. Bernhard Steckmest) oppført 1892 for Edwin Pedersen. Tre etajer og senere loftsetasje. Fasaden er forenklet i forhold til det opprinnelige. Listeført. 39  Skovveien 39|100px|bottom  Leiegård (ark. Oscar Dehkes) bak Uranienborg kirke oppført 1901 for Peter Thoretius Halvorsen. I bakgården er huset til Solbakken løkke (nr. 39C), oppført 1856. Johan Sebastian Welhaven bodde i huset mot slutten av sitt liv, og det er en minneplakett om dette på forsiden av gården. Listeført. 49  Skovveien 49|100px|bottom  Bak nr. 37, i en blindgate og løsrevet fra nummerrekken, er en fireetasjers bygård i pusset tegl (ark. Olaf Boye) oppført i 1896 i det som var prosjektert som fire gårder ned mot Camilla Colletts vei, men ikke fullført. Listeført.

 Galleri 

 Referanser 
Kristiania/Oslo adressebok 1946, s. 456.

Geir Tandberg Steigan: Arkitektur og historie i Oslo: Skovveien 5 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 6 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 8 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 9 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 10 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 11 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 12 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 13 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 15 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 16 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 17 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 18 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 20 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 22 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 24 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 26 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 27 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 29 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 31B (Arkitekturhistorie.no)
Geir Tandberg Steigan: Arkitektur og historie i Oslo: Skovveien 37 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 39 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 49 (Arkitekturhistorie.no)

Oslo byleksikon: Skovveien
Oslo byleksikon: Solbakken (løkke)
Oslo byleksikon: Solli brannstasjon
Oslo byleksikon: Tullinbjerget (løkke)

Oslo Museum: Skovveien 10 (Digitalt museum)

Salgsoppgave hos DNB Eiendom

Oslo før og nå: Nordahl Rolfsens plass (Oslogeek.no)
Oslo før og nå: Vestheim kullforretning (Oslogeek.no)

Kart over Kristiania 1900, kartblad 4 (Byarkivet i Oslo kommune)
Oslo oppmålingsvesen: Kart over Oslo 1940 , kartblad 2 (Byarkivet i Oslo kommune)

Jf. eiendomsmegler  i forbindelse med salg.

Eksterne lenker



Kategori:Veier i Oslo
Kategori:Veier i bydel Frogner